નવી દિલ્હીઃ ભારતીય ક્રિકેટમાં હિતોના ટકરાવના મામલાને ખતમ કરવા માટે બીસીસીઆઇએ પગલું ભર્યું છે. બીસીસીઆઇ તરફથી બધાં ક્રિકેટ એસોસિયેશનને પત્ર લખીને એ વાતની જાણકારી આપવામાં આવી છે કે તેઓ બધા પાસેથી ‘અંડરટેકિંગ’ લે. આ અંડરટેકિંગનો સ્પષ્ટ અર્થ એ થયો કે બીસીસીઆઇ કે એસોસિયેશન સાથે જોડાયેલી વ્યક્તિ કોઈ કોમર્શિયલ રિલેશન રાખી નહીં શકે. બોર્ડની આ ક્લીન-અપ લાગુ થઈ ગયા પછી સચીન, દ્રવિડ અને કુંબલે જેવી ક્રિકેટ હસ્તીઓ માટે મુશ્કેલી ઊભી થઈ શકે છે, જેઓ હાલમાં બોર્ડ અને આઇપીએલ કે ખાનગી કંપનીઓ સાથે જોડાયેલા છે.